Robinson Crusoe (otok)
Robinson Cruso (španjolski: Isla Robinson Crusoe) je drugi po veličini otok arhipelaga Juan Fernández, ali je brojem stanovnika najveći jer na njemu živi većina od 600 stanovnika arhipelaga. Otok administrativno podpada pod čileansku regiju Valparaíso i provinciju Valparaíso. Sve do 1966. otok se zvao Masatierra (Otok bliži kopnu), a potom ga je čileanska vlada iz komercijalnih razloga prezvala u otok Robinsona Crusoa.

Karakteristike 
Otok Robinson Cruso ima površinu od 47,9 km², izdužen je smjeru istok-zapad i vrlo brdovit, najviši vrh Cerro El Yunque ima 915 metara, tako da ima samo dva poštena sidrišta i to na sjevernoj strani. To su zaljev Cumberland (Bahia Cumberland) i zaljev Padre (Bahía Padre) na krajnjem zapadu. Otok je udaljen oko 610 km od čileanskog kopna. Par kilometara jugozapadno leži nenaseljeni otok Santa Clara, velik 2,2 km². Otok je kao i čitav arhipelag vulkanskog porijekla, rezultat erupcije iz podmorske litosferne ploče Juan Fernández.

Klima 
Otok kao i cijeli arhipelag ima mediteransku klimu, sa sušnom sezonom od 4 do 5 mjeseci. U najsušnijem mjesecu januaru padne oko 28 mm kiše, a u najkišovitijem junu 173 mm. Prosječna godišnja temperatura je 15 °C, ljeti se temperature penju do prosječnih 18,7 °C, a a zimi padnu do 7,3 °C . Maksimalne temperature ljeti ne prelaze 25 °C u februaru i ne padnu ispod  3 °C u augustu.

Historija 
Otok kao i čitav arhipelag otkrio je 1564. španjolski pomorac Juan Fernández koji je čak neko vrijeme živio na njima, bavivši se uzgojem koza i svinja. Nakon njega ponovno je napušten, pa su ga posjećivali samo rijetki moreplovci i pirati. Otok je postao slavan zbog škotskog mornara Alexandra Selkirka koji je nakon svađe sa svojim 
kapetanom 1704. kao kaznu prihvatio da ga iskrcaju i ostave samog u zaljevu Cumberland na otoku Mástierri. Selkirk je sam poput brodolomca uspio preživiti do 1709. kad je pronađen i spašen. Pretpostavlja se da je on poslužio Danielu Defou kao prototip za roman Robinson Crusoe. Otok je trajno naseljen tek od 1877. godine, većina od njegovih 600 stanovnika danas živi u naselju San Juan Bautista u zaljevu Cumberland (Bahía Cumberland) koje je i glavna luka. Malobrojni stanovnici bave se turizmom i ribolovom na jastoge.

Izvori

Vanjske veze 

 Parque Nacional Archipiélago de Juan Fernández 

Otoci u Čileu
Otoci Tihog oceana